Príloha č. 8 súťažných podkladov

**Odôvodnenie nerozdelenia predmetu zákazky na časti**

Verejný obstarávateľ nerozdelil predmet zákazky na časti a požaduje dodávku predmetu zákazky „**Elektrocentrála na prívesnom vozíku**“ ako celku vzhľadom na nižšie uvedené skutočnosti:

* vo všeobecnosti je predmetom tejto zákazky dodávka dvoch kusov nových nepoužitých mobilných agregátov uložených na prívesnom vozíku,
* ide o predmet zákazky, u ktorého nedeliteľnou súčasťou je o.i. prípojné vozidlo kategórie O2, ktoré má byť spôsobilé na prevádzku na pozemných komunikáciach – homologizované, teda schopné zabezpečovať schválenú a bezpečnú prepravu agregátu, pričom za týmto účelom je nevyhnutné aby vozidlo bolo s agregátom pevne spojené,
* všetko vybavenie a príslušenstvo elektrocentrály a prípojného vozidla musí byť projektované a inštalované so zreteľom na účel použitia ako aj požiadavky homologizácie, čomu treba prispôsobiť výsledné technické riešenie, použité materiály, uchytenie vybavenia, resp. príslušenstva a pod. Zároveň vo vzťahu k efektivite, účelnosti a hospodárnosti verejného obstarávania je neúčelné obstarávať jednotlivé komponenty, príslušenstvo a služby súvisiace s následnou montážou elektrocentrály na prívesný vozík vrátane homologizácie samostatne.

Vzhľadom na vyššie uvedené je nemožné naplniť účel verejného obstarávania rozdeľovaním predmetu zákazky na jednotlivé komponenty z toho dôvodu, že by nebolo možné predísť riziku, že množina samostatne obstaraných komponentov by nebola ako celok technicky funkčná, kompatibilná a samozrejme bezpečná z pohľadu prevádzky na pozemných komunikáciách alebo činností, ktoré majú byť Hasičským a záchranným zborom realizované pri vykonávaní zásahovej činnosti.

Zároveň platí, že pri dodatočnej úprave za účelu pripojenia a inštalácie, by toto znamenalo stratu záruky a že dodatočné úpravy by neboli vôbec možné, čo by mohlo mať za následok nesplnenie účelu verejného obstarávania a účelu použitia predmetu zákazky a v nadväznosti na tento fakt aj výrazné finančné straty.

Práve so zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „**Elektrocentrála na prívesnom vozíku“**nedeliť ale zachovať ho v celistvom stave.

Verejný obstarávateľ  nerozdelil predmet zákazky na časti z dôvodu, že sa jedná o jeden logicky previazaný celok plnenia  predmetu zákazky. Plnenie predmetu zákazky je charakteristické pre zadávanie jednej zákazky ako celku. Na relevantnom trhu je dostatok dodávateľov predmetu zákazky, schopných a oprávnených dodať predmet zákazky komplexne bez obmedzenia hospodárskej súťaže, čo bolo preukázané v rámci predkladania cenových ponúk za účelom stanovenia predpokladanej hodnoty zákazky.